cyanic-selkie/wikianc huggingface dataset:
Portrett (album)
«Streiken ved de amerikanske jernbaner»
Den omtalte jernbanestreiken spredte om seg, og det eskalerte i Baltimore, Maryland i USA, hvor det til slutt ble tilkalt soldater for å få kontroll over situasjonen. Ti mann ble drept, deriblant en avisgutt og en 16 år gammel student. Dette førte til store opptøyer, og mer enn 14 000 mennesker samlet seg og ødela blant annet en passasjervogn og et lokomotiv.
Da Lillebjørn Nilsen kom over dette gamle skillingstrykket fra begynnelsen av 1900-tallet, gjorde det et sterkt inntrykk på ham, og således ble sangen med på albumet.
«Jesus bleibet meine freude/ Cotton-eyed Joe»
Tekst/musikk: Lillebjørn Nilsen/Johann Sebastian Bach
Arrangement: Lillebjørn Nilsen
Basert på Johann Sebastian Backs sakrale salme, med norsk tekst av Lillebjørn Nilsen.
«Visa om en svårartig julafton»
''Tekst/musikk: Trad. svensk/Ewert Ljusberg ''
«Nilsens bruremarsj»
Musikk: Lillebjørn Nilsen
«Oleanna»
Tekst/musikk: Ditmar Meidell/Tradisjonell
«Oleana» er en gammel skjemtvise diktet av satirikeren Ditmar Meidell i 1853 om Ole Bulls feilslåtte forsøk på å grunnlegge en norsk koloni i Pennsylvania. Kolonien skulle hete «Oleana» eller «New Norway».
Lillebjørn Nilsen hadde tidligere fremført denne låten sammen med Steinar Ofsdal under en konsert i Sioux Falls i staten Sør-Dakota i USA, og den er også med på konsertalbumet Live at Sioux Falls fra 1979/1980. Sangen ble tatt med som bonusspor på CD-utgivelsen fra 2003 etter at Lillebjørns gode venn, Pete Seeger, tok initiativet til å synge den under en konsert på Tønder Festival i Danmark i 1990, sammen med Lillebjørn Nilsen. Pete Seeger hadde da i mange år hatt sangen på sitt repertoar, men da som «The summer-camp song», i engelsk oversettelse. Dette er en sang som de fleste amerikanske barn lærte når de var på sommerleir.
LP- og kassett-versjon (1973)
2382 030 (Polydor)   (1973) – total spilletid: 35:18
Side A
! Spor ! Tittel ! Lengde
CD-versjon (2001)
GRCD (Grappa Records) (2001) – total spilletid: 35:18
CD-versjon (2003)
GRCD4199 (Grappa Records) (2003) – total spilletid: 54:49
Hällaryd
Hällaryd er et tettsted i Karlshamn kommune i Blekinge län i Sverige. I 2010 hadde tettstedet 546 innbyggere.
Bernd Heynemann
Bernd Reinhold Gerhard Heynemann (født 22. januar 1954 i Magdeburg) er en tidligere tysk fotballdommer. Han er i dag politiker for partiet CDU.
Malariamygg
se teksten
Malariamygg er en gruppe mygg som har fått navnet sitt fordi 30–40 av artene kan spre sykdommen malaria. Malariamygg tilhører slekten Anopheles. I Norge finnes det flere arter i slekten.
Egg- larve- og puppestadiene foregår i vann og varer 5-14 dager avhengig av art og temperatur. Det er som imago at hunnmyggene i denne gruppen fungerer som sykdomsspredere. Hunnene kan leve opptil én måned (eller mer i fangenskap), men trolig blir de ikke mer enn 1-2 uker gamle i naturen.
I 1962 var det en anti-malariakampanje i regi av Verdens helseorganisasjon (WHO - World Health Organisation), der WHO-logoen og malariamyggen ble avbildet på frimerker fra mer enn 100 malariatruede land. Dette har gjort at malariamyggen er den insektart som er mest avbildet på frimerker.
Eksterne lenker
https://web.archive.org/web/20151120223554/http://data.artsdatabanken.no/Taxon/18578
Lanchester SMG
Lanchester SMG (Lanchester submachine gun) er en britisk maskinpistol fra andre verdenskrig.
Austad (andre betydninger)
Austad kan sikte til
Egyptisk (språk)
Egyptisk var det språket som ble praktisert i oldtidens Egypt, en gren av afroasiatiske språk, og dermed beslektet med semittiske språk og flere andre språk i det nordlige Afrika. Det var et betydningsfullt språk i Orienten i oldtiden og er et av verdens eldste litteraturspråk. De eldste kjente fullstendig skriftlige setningene på oldtidsegyptisk har blitt datert til rundt 2690 f.Kr., noe som gjør det til ett av de aller eldste dokumenterte språk som er kjent, sammen med sumerisk.
I likhet med de semittiske språka ble verbene bøyd i aspekt, etter om en handling var avsluttet eller uavsluttet. Egyptisk ble snakket fram til slutten av 1600-tallet i formen av koptisk. Det nasjonale språket i dagens moderne Egypt er egyptisk arabisk som gradvis har fortrengt koptisk som dagligspråket i århundrene etter den muslimske erobringen av Egypt.
Egyptisk deles inn i flere utviklingsstadier. Gammelegyptisk ble talt i de eldste dynastiene og stammer antagelig fra et uregyptisk språk som var enda eldre. Mellomegyptisk dateres til så tidlig som 1900-tallet f.Kr. Senegyptisk regnes fra omkring 1100–500 f.Kr. Deretter utviklet språket seg til det demotiske språket som ble brukt frem til 400 e.Kr. Siden utviklet språket seg til koptisk, som ble talt frem til 1600-tallet e.Kr. og fortsatt brukes i den koptiske kirken. I dag benyttes arabisk som språk i Egypt.
Egyptisk kan inndeles i seks større utviklingsperioder:
Lagtingsvalget på Færøyene 1924
Lagtingsvalget på Færøyene 1924 ble avholdt 22. januar 1924.
Antallet representanter i Lagtinget ble økt fra 20 til 23 fra valget i 1924.
Gustaf Weijnarth
I 1921 ble Weijnarth svensk mester på 400 meter med tiden 49,8.
Han var med i OL 1924 i Paris, der han var med på å ta sølv på 4 x 400 meter stafett (han løp sammen med Erik Byléhn, Artur Svensson og Nils Engdahl).
Svängsta
Svängsta er et tettsted i Karlshamn kommune i Blekinge län i Sverige. I 2010 hadde tettstedet 1 682 innbyggere.
Kalle Blomkvist
Kalle Blomkvist er en detektiv i Astrid Lindgrens forfatterskap.
Han og vennene Eva-Lotta og Anders (Endre i de norske oversettelsene av bøkene) er riddere av den Hvite Rosen som kjemper mot Røde Rosen om troféet Stormumriken, som for utenforstående ser ut som en alminnelig stein. Kalle kommer også på sporet av mystiske hendelser som Eva-Lotta og Anders/Endre hjelper ham med å etterforske. De tre vennene opererer da gjerne under kodenavnet Kalotten («Ka» for Kalle, «lott» for Eva-Lotta og «en» for Endre). Denne «detektiv-virksomheten» utgjør hovedtemaet i Lindgrens bøker og filmene basert på dem.
Katapultprisen
Katapultprisen er en litterær pris på 50,000 svenske kroner som er innstiftet av Sveriges Författarförbund i. Prisen deles ut til en skjønnlitterær forfatter, prosaforfatter eller lyriker som debuterte foregående år.
Johanniter-Unfall-Hilfe
Johanniter-Unfall-Hilfe e.V (JUH) er en tysk frivillig evangelisk hjelpeorganisasjon som ble opprettet etter initiativ fra den tyske Johanniter-ordenen. Bakgrunnen for opprettelsen i januar 1952 i Hannover var et stadig stigende antall trafikkulykker på tyske veier.
President siden 2002 er General a. D. Hans-Peter von Kirchbach.
♂
Symbolet kan opprinnelig bare ha vært en pil som peker oppover, men symbolet kan også tolkes som en forenklet tegning av den romerske krigsguden Mars' skjold og spyd. Det fikk utvidet betydning i alkymi og astrologi, og seinere som kjønnssymbol gjennom Carl von Linnés bruk i hans biologiske systematikk.
Blussuvoll skole
Blussuvoll skole er en ungdomsskole som ligger på Tyholt i Trondheim. Skolen har i 2015 ca. 540 elever og 60 ansatte. Rektor ved skolen siden 2012 er Lars Henrik Rygh, han overtok da stillingen etter Hilde Hov.
Sankthelenalo
Sankthelenalo (Charadrius sanctaehelenae) er en fugl i Lofamilien som er endemisk for øya St. Helena i Atlanterhavet. Det finnes kun 322 individer av arten, som dermed er klassifisert som kritisk truet på IUCNs rødliste.
Sankthelenalo er St. Helenas nasjonalfugl og vises på våpenskjoldet og i flagget.
♀
Symbolet kan opprinnelig bare ha vært en pil som peker nedover, men kan også tolkes som en forenklet tegning av den romerske gudinnen Venus' runde håndspeil av blankpusset kobber. Tegnet fikk utvidet betydning i alkymi og astrologi, og seinere som kjønnssymbol gjennom Carl von Linnés bruk i hans biologiske systematikk.
Kervel Fabrikken
Kervel Fabrikken er en produsent av elektriske kokeapparater lokalisert i Skien. En vesentlig del av produksjonen går til eksport. Selskapet ble stiftet i 1988 og er registrert under bransjen husholdningsmaskiner - produksjon. En kokeplate til hybler fra Kervel ses på Norsk Folkemuseum.
Venezialagunen
Venezialagunen (italiensk Laguna di Venezia) er en lagune i Adriaterhavet der byen Venezia ligger. Det venetianske navnet er opphavet til navnet for en grunn, lukket bukt eller vik med saltvann.
Den venetianske lagune strekker seg fra Sile i nord til Brenta i sør og har et areal på 550 km². Ca 8% av lagunen er landområde, inkludert selve Venezia og flere mindre øyer. Ca 11% er permanent vann eller kanaler, mens rundt 80 % er gjørmete strender, tidevannsgrunner eller marskland.
Lagunen er knyttet til Adriaterhavet via tre innganger: Lido, Malamocco og Chioggia. Siden lagunen ligger innerst i en nesten innelukket sjø får området store tidvannsvariasjoner. Den mest ekstreme springfloen blir kalt acqua alta (italiensk for «høyt vann»), som regelmessig gir oversvømmelser i mye av Venezia.
Den venetianske lagune er en del av et system som i romertida strakk seg fra Ravenna og nordover til Trieste. På 500-tallet var lagunen et tilfluktssted for romanske folk som flykta fra inntrengende fiender (hovedsakelig hunere). Senere ble lagunen kjernen i Republikken Venezia. Lagunen er fortsatt viktig som havn, for Arsenale di Venezia og fiske. Lagunen ble dannet for seks til sju tusen år siden da havet steg etter den siste istida og flømte inn over den adriatiske kystsletta. Elvesediment kompenserte for den synkende kystsletta og sedimenter fra elven Po drev langs kysten og lukket viker og bukter. Venetianske prosjekt på 1300- og 1500-tallet hindret lagunen i å utvikle seg til myrland. Pumping av vannførende sjikt siden 1800-tallet har gjort lagunen dypere. Opprinnelig var mange av øyene sumpaktige, men drenering har gjort det mulig å bo her. Mange av de mindre øyene er fullstendig kunstige, mens noen av områdene rundt havnebyen Mestre er øyer som har forsvunnet. De gjenværende øyene er hovedsakelig sanddyner, inkludert de ved kyststripa (Lido, Pellestrina og Treporti).
De største øyene eller øygruppene i området:
Andre øyer:
Hopland
Hopland er ei bygd i Stryn kommune, som også kalles Hopland og Randabygd. Området har ca 200 innbyggere og ligger på nordsiden av Nordfjorden i bratt terreng. Bygda er delt av Hoplandselva, der gårdene Hopland ligger til vest og Randabygda ligger mot øst. Bygdesenteret er bestående av butikk og boliger rundt bryggen ved fjorden på Hopland. Nordfjorden her har delnavnet Utfjorden. Randabygd kirke ligger like ved bygdesenteret.
Hopland fikk veiforbindelse gjennom den nye riksvei 613, til Hennebygda, og daværende Eid kommune, høsten 2005. Veien går øverst i bygda mot nord, mens bygda ligger solvent mot fjorden. Rand og Randaberg er gårdsnavn i området. Rand skole ligger øverst i bygda. I skolegården er det plassert en byste av bygdehistorikeren Jakob Aaland, som kom fra området. Den nye skolen er bygget drøyt 100 meter fra Gamle Rand skole. Forbi den gamle skolen går den en skogsvei til Tvinnefossen, den eneste fossen i Nord-Europa som folk og buskap kan passere under selve fossefallet.
Mot vest ligger Hennebygda og Lote. Mot øst ligger Fjelli, Blakset og kommunesenteret Stryn knapt 30 km unna.
Falmer Stadium
Falmer stadium er hjemmebanen til Brighton & Hove Albion FC. Stadionet er i landsbyen Falmer som ligger 8 km nordøst for byen Brighton. Stadionet er også kjent for navnene American Express Community Stadium, og The AMEX av sponsorgrunner. Den første kampen som ble spilt der var finalen i Sussex Senior Challenge Cup (en regional turnering for lagene i Sussex) den 16. juli 2011 mellom Brighton & Hove Albion og Eastbourne Borough, hvor Brighton vant 2-0.
Historikk
Planer om nytt stadion ble startet allerede i 1995 da styret til fotballklubben solgte deres stadion Goldstone Ground til eiendomsutviklere uten å ha klar nytt sted å spille. 1996-97 sesongen spilte de hjemmekamper på Priestfield Stadium til Gillingham FC som lå nesten 100 km unna. I 1999 flyttet klubben til Withdean Stadium, et friidrettsstadion som ligger i Brighton. Dette ble da oppgradert med større tilskuerkapasitet. Lokasjonen i Falmer ble funnet under 1998-99 sesongen og man håpet at nytt stadion ville være klart på midten av 2000-tallet. Det tok lang tid før de fikk tillatelser for å bygge og måtte vente helt til 2011 før det stod ferdig. Mange av problemene under planleggingen var protester fra nabokommuner og at det lå svært nær University of Sussex og South Downs National Park. 4. september 2007 var alle planene godkjente og 17. desember 2008 startet arbeidet. Stadionet var forberedt for å kunne bli utvidet i framtiden med en kapasitet rundt 30,000, noe som også har skjedd. Navnerettighetene til stadionet ble kjøpt av kredittkortselskapet American Express som er den største private arbeidsgiveren i Brighton and Hove.
VM i rugby union
Under Verdensmesterskapet i rugby union 2015 ble det spilt to kamper i gruppespillet her. Japan slo Sør-Afrika 34-32 og Samoa slo USA 25-16.
EM i fotball for kvinner
Under EM i fotball for kvinner 2022 ble det spilt tre kamper på stadionet.
Manhunter
Manhunter er en amerikansk thriller-film fra 1986, basert på romanen Den røde drage av Thomas Harris og er regissert av Michael Mann. Brian Cox spiller Hannibal Lecter (i filmen brukes navnet «Lecktor» fremfor Lecter) og var den første til å fremstille ham på film. John Lithgow, Mandy Patinkin, og Brian Dennehy ble alle vurdert til rollen, men det gikk til slutt til Cox. Cox uttalte at han brukte den skotske seriemorderen Peter Manuel som inspirasjon til å spille Lecter.
Sammendrag
Will Graham er en tidligere FBI-agent som har trukket seg tilbake på grunn av et mentalt sammenbrudd, etter å ha blitt angrepet av en kannibalistisk seriemorder - Dr. Hannibal Lecktor. Graham blir kontaktet hjemme i Florida av sin tidligere sjef fra FBI, Jack Crawford, som ønsker hjelp med en ny seriemorder. Graham lover sin kone at han ikke skal gjøre noe mer enn å undersøke bevis, og ikke risikere noen fysisk skade. Han reiser deretter til Atlanta, hvor det siste mordet fant sted, hvor han forsøker å komme inn i tankesettet til drapsmannen som nå har fått kallenavnet "Tooth Fairy" av politiet for bitt-merkene på alle ofrene hans.
Graham og Crawford blir gjenkjent av journalist Freddy Lounds som tidligere hadde trykket fotografier av Graham tatt i hemmelighet mens han var innlagt ved sykehus. Graham besøker Hannibal Lecktor, en tidligere psykiater, i hans fengselscelle og ber om hans innsikt i hva slags motivasjon en seriemorder kan ha. Lecktor samtykker til å se på informasjonen som politiet har klart å finne så langt. Senere klarer Lecktor å skaffe adressen til Graham og hans familie i Florida. Graham reiser til Birmingham, Alabama, hvor "Tooth Fairy" skal ha begått sitt aller første mord. Der blir han kontaktet av Crawford, som blant annet informerer ham om Lounds tabloide historier om saken deres.
Crawford og Graham reiser deretter til FBI sin base i Quantico for å undersøke flere beviser, men senere blir Freddy Lounds kidnappet og drept av Tooth Fairy. FBI knekker en kodet melding fra Hannibal Lecktor til Tooth Fairy som inneholder Grahams adresse, med instruksjon om å drepe Graham og hele hans familie. Så FBI må forsøke å beskytte familien hans, samtidig som de forsøker å finne "Tooth Fairy" sin sanne identitet før seriemorderen dreper sitt neste offer.
Sigmund Vestad
Sigmund Vestad (født 22. oktober 1945) er en norsk politiker (LL) som var ordfører i Stor-Elvdal kommune fra 1995 til 1999, og fra 2003 til 2011. Vestad stilte til valg for den lokale Bygdelista da han ble valgt inn til kommunestyret i 1995. Han stod fortsatt på Bygdelista ved valget i 2011, og ble innvalgt til kommunestyret på nytt. Bygdelista og Vestad hadde da inngått en avtale før valget om at Senterpartiet skulle få ordførerposten dersom de borgerlige partiene fikk flertall ved valget i Stor-Elvdal. Vestad holdt fast ved denne avtalen selv om hans eget parti fikk majoriteten av stemmene ved valget, og Senterpartiets Even Moen ble deretter ordfører for den nye perioden.
Brenda Lee
Bakgrunn
Lee vokste opp i fattigdom i Sørstatene. Foreldrene livnærte seg som løsarbeidere i landbruket og var baptister. Familien hadde en liten radio som tidlig fanget hennes nysgjerrighet. Hennes musikalitet ble oppdaget da hun to år gammel begynte å gjenta sanger hun hadde hørt.
Sigmund Vestad
Familie
Han er sønn av langrennsløper Sigurd Vestad.
Brenda Lee
Barnestjerne
Foreldrene oppdaget at de kunne tjene penger på Brendas talent. Uten sjenanse sang hun nærmest hvor som helst og for hvem det skulle være. Det sies at hun betalte en del av foreldrenes matutgifter ved å synge sittende på butikkdiskene. I femårsalderen opptrådte hun regelmessig med solosang i kirken på søndager. Seks år gammel vant hun en lokal skoletalentkonkurranse. Førsteprisen var en live opptreden på showet Starmakers Revue som ble hennes gjennombrudd. Brenda Lee var en sensasjon. Publikum ble overveldet av stemmen hennes og forlangte ekstranumre. Nyheten om den lille jenta med den store stemmen spredte seg raskt og banet vei for opptredener i en lang rekke radio- og tv-show. Suksess med sangen «Dynamite» og hennes beskjedne kroppshøyde gav henne tilnavnet Little Miss Dynamite.
I 1956 inngikk hun platekontrakt med Decca Records. I begynnelsen gikk det mest i country- og rockabillysanger, men hun orienterte seg snart i retning av mer rendyrket popmusikk. Det kommersielle gjennombruddet startet i Europa, senere fulgte USA. The Beatles var hennes oppvarmingsband på en turne i Storbritannia i 1960, to år før de selv slo igjennom.
Som popstjerne hadde hun sin glansperiode i første halvdel av 1960-tallet. Den første topp-10 hiten, den kvikke «Sweet Nothin's» kom i 1959. Frem til 1965 fulgte hitsingler på rekke og rad, mange av dem såre ballader om ulykkelig kjærlighet som for eksempel «I'm sorry», «All Alone Am I», «Losing You» og «Fool #1».
Som voksen sangerinne
På midten av 1960-tallet endret Lee musikalsk retning ved gradvis å vende tilbake til countrymusikken. Omtrent samtidig viste stemmen hennes tegn til slitasje. Etter den siste topp-20 hiten «Coming on strong» i 1966 havnet platene hennes lenger ned på hitlistene. På 1970-tallet opplevde hun igjen listeplasseringer, men ikke så imponerende som i årene 1960-1964. Den siste hiten hadde hun i 1985 med «Hallelujah, I Love Her So» der hun sang duett med George Jones.
Lee fortsatte med sporadiske opptredener som countryartist. I 1997 ble hun medlem av Country Music Hall of Fame og i 2002 fikk hun plass i Rock and Roll Hall of Fame. I Norge er hun i dag kanskje mest kjent for sangen «Rockin' around the christmas tree» som ved juletider er en årviss gjenganger i radio og på samleplater.
Musikk
Lee var autodidakt og fikk aldri noen formell musikkundervisning. Hun skapte sensasjon med sin særegne stemme og helprofesjonelle syngestil. Med sin kombinasjon av kraftfullhet, lette heshet og sjelfulle toneleie gjorde stemmen henne kjent som en av de fremste eksponentene for den såkalte Nashville sound: melankolske sanger formet rundt et polert musikalsk arrangement med bakgrunnskor og klassiske instrumenter som strykeinstrumenter og blåsere.
Singler
Disse singlene nådde topp20-listene på Billboard Hot 100, Hot Country Singles & Tracks eller Hot Adult Contemporary Tracks i henholdsvis USA eller Storbritannia.
Noter:
Årbogen (Harstad)
Årbogen (gårdsnummer 28) er en gård nord for Sandtorg i Harstad kommune. Gården ble utskilt fra Sandtorg i 1840-årene. I sør danner Årbogelva et naturlig skille mot Sandtorg. I nord omfatter gården også Breinesvik, og gårdsskillet går mot Haukebø. I dag bor det om lag 20 personer i Årbogen.
Gården er kjent fra 1300-tallet da den ble kalt Ár (flertall av á (elv)), og på 1500-tallet blr bukta utenfor gården benevnt (gmn.) Árbugr (Elvebukta).
Det er funnet flere oldtidsfunn, blant annet en kvinne med gravutstyr fra merovingertid (600-800 e.Kr.).
Limahl
Christopher Hamill (født 19. desember 1958) er en engelsk pop-vokalist, best kjent under artistnavnet Limahl (anagram av etternavnet)
Han var vokalist i popbandet Kajagoogoo i 1982 til 1983, hvor han så hadde en påfølgende solokarriere, før han igjen ble gjenforent med Kajagoogoo i 2008. Under solokarrieren hadde han i 1984 en internasjonal hit med sangen «NeverEnding Story», tittelmelodien fra filmen Den uendelige historien, basert på boken Den uendelige historie skrevet av Michael Ende og utgitt i 1979.
Gjennom 2011 samarbeidet han med nordmennene Tommy Olsen, Rune Maurtvedt og Stig Antonsen om en ny låt kalt "1983." Utgivelse: 10. januar 2012 på verdensbasis via KVK Musikk Digital/Dig Music. Utgivelsesdatoen er den samme som Kajagoogoos "Too Shy" 29 år tidligere, i 1983.
Diskografi
Kajagoogoo
Soloalbum
Singler
Tatovering
Etymologi
Ordet tatovering stammer fra det engelske ordet tattoo, som igjen kan spores tilbake til tahitisk tatu eller tatau, som betyr å markere eller å streke (hvilket hentyder til den tradisjonelle måte å påføre tegningen på). I Japan brukes ordet irezumi om japanske tatoveringer, mens ordet tattoo brukes om ikke-japansk design.
Historie
Tatoveringer har vært en del av den eurasiske kultur siden yngre steinalder. Det er funnet kinesiske mumier datert til det andre århundre f.Kr. med tatoveringer. Japanske tatoveringer menes å ha funnet sted titusener av år tilbake. Mange andre kulturer har hatt egne tatoveringstradisjoner, fra å gni aske inn i åpne sår til å prikke tegn inn med nåler – nesten som i dag.
Så langt er det eldste funnet av vel bevart tatovert hud funnet på Ismannen Ötzi, som levde for over 5000 år siden, og ble bevart i isen helt til han ble oppdaget i Alpene i 1991.
Ainofolket, den opprinnelige befolkningen i Japan, bar ansiktstatoveringer. Noen kvinner på Okinawa og Amami-øyene pleide å ha såkalte hajichi-tatoveringer på hendene og fingrene, en praksis som ble forbudt av Meiji-regjeringen i 1899. Tatoveringer var utbredt hos folk i Polynesia, Filippinene, Borneo, Afrika, Nord-Amerika, Sør-Amerika, Mellom-Amerika, Europa, Japan, Kambodsja og Kina. På tross av enkelte tabuer forblir tatoveringer svært utbredt over hele verden.
Alan Oversby regnes som pioneren av moderne tatoverings utvikling i Europa.
Tatoveringer var i Norge og andre deler av den vestlige verden lenge nesten utelukkende forbeholdt sjøfolk og fungerte derfor som et synlig tegn for en yrkesgruppe. Tatoveringer ble ellers ansett som noe privat og intimt og nærmest betraktet som uanstendig. Fra 1980-årene ble tatoveringer vanlig blant unge voksne, først særlig i punkemiljøer og andre ungdomsgrupper som stod i opposisjon til det etablerte voksensamfunnet, men det ble snart en del av den alminnelige moten i vesten. En studie fra 2017 viste at hver femte nordmann har minst én tatovering. Det er mer utbredt med tatovering blant kvinner (23,8%) enn menn (17,9%).
Menneskerettighetserklæringen
Menneskerettighetserklæringen ble vedtatt av De forente nasjoners tredje generalforsamling den 10. desember 1948 ved Palais de Chaillot i Paris, med 48 lands ja-stemmer. Ingen land stemte mot. Åtte land avsto fra å stemme.
Sovjetunionens og Polens delegerte protesterte mot det de hevdet var erklæringens utpreget borgerlige ånd: «Det er de eiendomsløse klassers krav på beskyttelse for sine økonomiske vitale krav som er viktige, ikke slike formelle rettigheter som likhet for loven osv.»
Menneskerettighetserklæringen er oversatt til omkring 330 språk pr. 2004, noe som ifølge Guinness rekordbok gir erklæringen status som det dokumentet som er oversatt til flest språk.
Erklæringen er ikke juridisk bindende. Det er derimot (ved ratifisering) FNs syv internasjonale menneskerettighetsavtaler, som bygger på erklæringen:
Innledning
Da anerkjennelsen av iboende verdighet og av like og uavhendelige rettigheter for alle medlemmer av menneskeslekten er grunnlaget for frihet, rettferdighet og fred i verden,
da tilsidesettelsen av og forakt for menneskerettighetene har ført til barbariske handlinger som har rystet menneskehetens samvittighet, og da framveksten av en verden hvor menneskene har tale- og trosfrihet og frihet fra frykt og nød, er blitt kunngjort som folkenes høyeste mål,
da det er nødvendig at menneskerettighetene blir beskyttet av loven for at menneskene ikke skal tvinges til som siste utvei å gjøre opprør mot tyranni og undertrykkelse,
da det er nødvendig å fremme utviklingen av vennskapelige forhold mellom nasjonene,
da De forente nasjoners folk i Pakten på ny har bekreftet sin tro på grunnleggende menneskerettigheter, på menneskets verdighet og verdi og på like rettigheter for menn og kvinner og har besluttet å arbeide for sosialt framskritt og bedre livsstandard under større frihet,
da en felles forståelse av disse rettigheter og friheter er av den største betydning for å virkeliggjøre denne forpliktelse,
kunngjør generalforsamlingen nå denne verdenserklæring om menneskerettighetene som et felles mål for alle folk og alle nasjoner, for at hvert individ og hver samfunnsmyndighet, med denne erklæring stadig i tankene, skal søke gjennom undervisning og oppdragelse å fremme respekt for disse rettigheter og friheter, og ved nasjonale og internasjonale tiltak å sikre at de blir allment og effektivt anerkjent og overholdt både blant folkene i medlemsstatene selv og blant folkene i de områder som står under deres overhøyhet.
Descartes-prisen
Descartes-prisen var en forskningspris som ble utdelt av Den europeiske union fra 2000 til 2007.
Prisen ble opprettet av Europakommisjonen i 2000 og ble oppkalt etter den franske filosofen og matematikeren René Descartes. Forskningsprisen ble tildelt for framragende forskning på tvers av grensene i Europa. Prisen kunne tildeles forskningsgrupper som i samarbeid hadde frambrakt framragende forskningsmessige eller teknologiske resultater innen alle vitenskapelige felt. Descartes-prisen hadde en pengebelønning på 1 425 000 euro.
Norske mottakere
Descartes-prisen er tildelt flere nordmenn. I 2005 ble prisen tildelt Bjørn Henrichsen og Ola M. Johannessen.
Sverdliljefamilien
se egen seksjon
Bidoof
Bidoof (ビッパ) Bipper på japansk, Bidiza på tysk og Keunottor på fransk) er en karakter fra spillet Pokémon.
Sverdliljefamilien
Sverdliljefamilien (Iridaceae) er en plantefamilie i ordenen Asparagales.
Bidoof
Utseende
Bidoof minner litt om en bever. Den er brun med gul «maske» på øynene, mørkebrune klør, rød snute og svarte øyne. Den har tre(hunkjønn)/fem(hankjønn) "klumper" til hale.
Fylkesvei 273 (andre betydninger)
I Norge finnes fylkesvei 273 i de følgende fylkene:
Bidoof
Biologi
Bidoof bor nær vannet. De må alltid gnage på noe fordi tennene vokser hele tida. Den utvikles til Bibarel.
Sverdliljefamilien
Artene er flerårige urter med løk, knoll eller jordstengel. Bladene er linje- til sverdformede; de er grunnstilte eller sitter spredt på stengelen. Blomstene har seks kronbladlignende blomsterdekkblad, som ofte er sammenvokst til et rør nederst. Det er bare tre pollenbærere. Griffelen er tredelt og ofte stor med et påfallende utseende. Utseende på blomstene varierer mye fra den åpne blomsten hos Romulea til de rørformede blomstene hos Gladiolus og de tredelte blomstene hos Iris. Noen, for eksempel Freesia, har duftende blomster. Frukten er en tredelt kapsel.
Familien omfatter mer enn 2100 arter og er utbredt i nesten hele verden. De er rikest utviklet i sørlige Afrika der det er mer enn 1050 arter, og Kapplandet har omtrent 720 endemiske arter. I Europa vokser naturlig representanter for slektene krokus (Crocus), sabellilje (Gladiolus), Iris, Moraea og Romulea. Den eneste viltvoksende arten i Norge er sverdlilje (Iris pseudacorus).
I sørlige Afrika er det forsket mye på pollineringssystemene i familien. Pollinering ved hjelp av bier er vanligst og det eldste systemet. Andre viktige pollinatorer er langtungede fluer i familiene Nemestrinidae og Tabanidae, sommerfuglen Aeropetes tulbaghia, møll, solfugler og skarabider i underfamilien Hopliinae. Systemene er som regel spesialiserte, slik at én planteart er helt avhengig av en eller noen få pollinatorarter. Pollineringssystemene er sannsynligvis mindre spesialiserte i Eurasia og Amerika.
Mange slekter i familien dyrkes som prydplanter i hager eller innendørs, for eksempel værhane, krokus, Freesia, Gladiolus, Iris, Ixia, sivlilje, Sparaxis, tigerblom og Watsonia.
Delgrupper
Sverdliljefamilien omfatter over 2100 arter som fordeles på 7 underfamilier og 66 slekter. Underfamiliene er:
Buklanding
Buklanding er en nødlandingsprosedyre der et fly lander med et eller flere landingshjul helt eller delvis inntrukket, og derfor bruker undersiden, eller buken, på flyet som den primære landingsflaten. En buklanding fører normalt til alvorlig skade på flyet.
Buklandinger er spesielt risikable på grunn av muligheten for at flyet tar fyr, eksploderer, ruller ukontrollert, eller går i oppløsning, dersom landingshastigheten er for høy eller det tar bakken for hardt. Høy presisjon er nødvendig for å sørge for at flyet lander så rett og flatt som mulig, samtidig som man beholder høy nok hastighet til at flyet kan kontrolleres. Sterk sidevind, dårlig sikt, skade på flyet eller ødelagte instrumenter øker faren dramatisk ved en buklanding.
Enkelte småfly med innfellbare hjul har skinnelignende forsterkninger i buken som øker muligheten for at flyet ikke blir mye ødelagt ved en buklanding.
Ved innfellbare hjul er det en minimal fare for at flyet landes på fast rullebane med hjulene inne som pilotfeil. Ett punkt på landingssjekklisten er å sette ut hjulene og kontrollere at det lyser en grønn lampe på dashbordet for hvert hjul som viser at det er ute og låst i riktig posisjon. Når hjulene er inne virker en ekstra lydalarm som virker på samme måte som en stall-warning. Når flyhastigheten reduseres til standard hastighet på finalen vil angrepsvinkelen mellom luftstrømmen og vingen forandre trykkforholdene og gi lyd i en fløytelingnende, kraftig alarm som bør minne flygeren på at hjulene skal settes ut.
Enkelte amfibiefly skal lande på vann med hjulene inne. Dersom fly med hjulunderstell må nødlande på vann, er det en fordel at hjulene er inne, slik at det blir en buklanding på vannet.
He Pingping
He Pingping (kinesisk: 何平平; født 13. juli 1988 i Indre Mongolia i Folkerepublikken Kina, død 13. mars 2010 i Roma ) var, ifølge Guinness rekordbok, verdens korteste mann som hadde evnen til å gå.
Han målte 73 cm i høyden, og var tredje barn i en familie i Huade fylke, i byen Wulanchabu i Nord-Kinas Indre Mongolia. Han hadde to søstre som begge har normal vekst. Ifølge hans far, He Yun, var He Pingping så liten ved fødselen at han passet inn i håndflaten til et voksent menneske. Da det ble klart at ungen vokste veldig sakte, ga legene diagnosen Osteogenesis imperfecta (benskjørhet), som hindrer normal benvekst og kroppshøyde.
Bjørkefamilien
Bjørkefamilien er en plantefamilie som omfatter seks slekter med løvfellende trær og busker. Bladene sitter spredt og er som regel dobbeltannede. Hann- og hunnblomstene sitter hver for seg i blomsterstander som kalles rakler, men alle planter har blomster av begge kjønn (sambu). Pollineringen skjer med vinden.
Familien er hovedsakelig utbredt i de tempererte strøkene på den nordlige halvkule, men finnes sørover til Andesfjellene og Sumatra. Artene fordeles på to underfamilier, som av og til regnes som selvstendige familier: Betuloideae med bjørk og or, og Coryloideae med hassel, agnbøk, humlebøk og Ostryopsis.
Imitatio Christi
Imitatio Christi (latin for imitatio, imitationis: etterligning) som betyr «følge Kristus». Begrepet betyr at den troende skal følge Kristi eksempel og dessuten etterligne livet hans som et uttrykk for sin tro.
Jesus selv talte om at hans disipler måtte følge og dele hans lidelse: «Deretter sa Jesus til disiplene: «Om noen vil følge etter meg, må han fornekte seg selv og ta sitt kors opp og følge meg.» (Matt. 16:24). Og ''«Igjen talte Jesus til folket og sa: «Jeg er verdens lys. Den som følger meg, skal ikke vandre i mørket, men ha livets lys.»'' (Joh. 8:12)
Spesielt innen klosterbevegelsen og pietismen ble dette et ideal. Frans av Assisi er en representant for Imitatio Christi. Han forsøkte å opprettholde en livsstil hvor han kopiere Jesus’ liv ved å levde som en fattig tiggermunk. I dag er Imitatio Christi, som oppfyllelsen av den radikale kristne imperativ (se eksatologi), mer sjeldent.
Den tysk-nederlandske augustineren og forfatteren Thomas à Kempis skrev boken De imitatione Christi (Om Kristi etterfølgelse) som ble utgitt anonymt på latin i 1418. Den oppbyggelige andaktsboken ble en av de mest leste kristne, åndelig bøker i sin tid og ble en av de fremste representanter for devotio moderna, en religiøs reformbevegelse på 1300- og 1400-tallet som hadde sin opprinnelse i Nederlandene. Dens mål var inderlig fromhet og aktiv kjærlighet, eksempelvis pleie og omsorg for fattige og syke. Boken betonte individualismen hos kristne og disses mulighet til å finne Kristus gjennom blant annet ydmykhet, nattverden og i et intimt vennskap med Kristus. Boken ble oversatt til en rekke europeiske språk, og den første svenske oversettelsen kom i 1663.
Superheterodynmottaker
En superheterodynmottaker er en radiomottaker som utnytter en spesiell kobling for å unngå problemene som en såkalt rettmottaker oppviser. Superheterodynteknikken er en frekvensblandemetode som teknisk forenkler det å ta imot et signal på en valgt frekvens/kanal i et frekvensområde og samtidig dempe signalene på nærliggende frekvenser/kanaler. Superheterodynmottakeren ble oppfunnet rundt 1918 og er den vanligste radiomottakertypen i dag, også i moderne satellittmottakere. Teknikken har gitt navn til flere radioapparater, blant annet forkortelsen super i Tandbergs klassiske sølvsuper-serie. Navnet superheterodyn er dannet av det latinske ordet super («over») og de greske hetero («forskjellig») og dyn («kraft»).
Bank of Saint Helena
Bank of Saint Helena er en bank med hovedsete i Jamestown på den britiske øya St. Helena i Atlanterhavet. Banken er eid av øyas myndigheter og har en filial i Georgetown på Ascension. Bank of Saint Helena er øyas eneste kommersielle bank og ble etablert i 2003 ved Bank of St. Helena Ordinance og 1. april 2004 var banken i drift. Banken tok over virksomhetene til St. Helena government savings bank og Ascension Island Savings Bank, som deretter opphørte.
Superheterodynmottaker
Rettmottaker
Oppgaven til elektronikken i enhver radiomottaker er å forsterke antennesignalet fra den senderen som man vil høre på. Signalet fra andre sendere må tilsvarende svekkes for ikke å forstyrre signalet hovedsignalet. Det er særlig nabokanalene som utgjør problemet; ligger kanalene lengre vekk blir svekkelsen større. Følgelig må forsterkningen være ganske smalbåndet, for vanlig AM er den 2x nyttesignalets båndbredde, eller ca. 9 kHz i Europa. For å oppnå både høy forsterkning og smal båndbredde må det forsterkes over flere trinn (3-6 er typisk; jo flere jo bedre). For valg av sender må alle disse trinnene avstemmes for denne; alle trinnene må varieres samtidig og alle må forsterke det samme frekvensbåndet. Dette er ikke helt lett å få til billig og samtidig i høy kvalitet, tatt i betraktning temperatursvingninger og elde. Avvik i senterfrekvensen mellom trinnene fører til lavere forsterkning og større båndbredde for hele forsterkeren; det vil si mer støy i signalet.
Bank of Saint Helena
På St. Helena finnes det ingen minibanker og Bank of St. Helena tilbyr ikke nettbank til sine kunder.
Superheterodynmottaker
Superheterodynmottaker
Superheterodynmottakeren omgår problemene beskrevet ovenfor ved å innføre en flertrinns smalbåndet forsterker (kalt mellomfrekvensforsterker) med fast senterfrekvens (rundt 455 kHz for AM-båndene og 10.7 MHz for FM-båndet). Denne forsterkeren sørger for mye forsterkning og samtidig god dempning av sideliggende frekvenser. Siden frekvensen er fast, må noen andre mekanismer tilføyes for å kunne stille inn en stasjon (nyttefrekvens).
Den ene nye mekanismen består i å lage en oscillatorkopling for et sinussignal, hvor frekvensen følger den innstilte nyttekanalen. Den følger nyttefrekvensen, men den har en gitt frekvensavstand til denne. Dette kan gjøres enkelt, er altså billig. Frekvensavstanden er lik mellomfrekvensen.
Den andre nye mekanismen dannes av et såkalt blandetrinn som tilføres to signaler (fra antennen og fra oscillatoren) og gir ut blandeprodukter av disse. Trinnet må være ulinjært, må altså forvrenge signalene noe, for at blandeprodukter skal oppstå. Det kan vises matematisk at blandeproduktene inneholder frekvensene n*f1 – m*f2 og m*f2 – n*f1, hvor m og n er heltall. I praksis er både m og n oftest lik 1 i radioteknikken. f1 og f2 er frekvensene til de to signalene som tilføres blanderen.
Med disse byggeklossene kan superheterodynmottakeren så settes sammen: Antennesignalet (nyttesignalet) (fa) er det ene av de to signalene som tilføyes blandetrinnet; det andre er oscillatorsignalet (fo). Med m og n lik 1 kommer det så både fa – fo og fo – fa ut av blandetrinnet. Siden fo er spesifisert til å følge fa i en gitt avstand blir både fa – fo og fo – fa faste frekvenser. Mottakeren lages slik at én av disse to frekvensene blir lik den faste frekvensen fm, som mellomfrekvensforsterkeren så behandler.
Imidlertid er et nytt fenomen oppstått ved konstruksjonen over. Systemet forsterker to forskjellige antennefrekvenser, som det ble antydet over. Ved å snu på ligningene finner en to antennefrekvenser som gir mellomfrekvensen: fm = fa - fo kan være nyttesignalet, men fm = fo - fs, der fs er en ny frekvens, blir forsterket like mye. Senderen som ligger ved denne frekvensen vil forstyrre nyttesignalet betraktelig hvis den er aktiv. Den nye, uønskede frekvensen karakteriseres ved at den ligger to mellomfrekvenser unna nyttefrekvensen, på den andre siden av oscillatorfrekvensen. Det kan ses på som at oscillatorfrekvensen er et speil for nyttefrekvensen, og av den grunn kalles den nye frekvensen speilfrekvensen. Et talleksempel: Når en sender som ligger på 1 MHz vil mottas, og mellomfrekvensforsterkeren forsterker 455 kHz, ligger oscillatorfrekvensen på 1455 kHz. Ut fra blanderen kommer signaler fra stasjoner som sender på 1000 kHz, som ønsket, men også for en sender med 1910 kHz bærebølge.
Det må derfor tilføres enda en mekanisme før konstruksjonen er ferdig: En avstemt forsterker som følger antennesignalet før blandetrinnet blir nødvendig. Den forsterker nyttesignalet og demper speilfrekvensen. Oppgaven er dog langt enklere enn å dempe for nabokanaler, siden 2*fm er et godt stykke unna nyttesignalet. Ett trinn er ofte nok, men i kvalitetsapparater, eller der nyttesignalet ligger langt over mellomfrekvensen (slik at 2*fm blir relativ liten), brukes ofte to trinn.
Det er ikke noe i veien for å ha to superheterodynkoplinger etter hverandre, noe som gjøres i avansert utstyr.
Lokaloscillatorens frekvens kan som nevnt legges over eller under nyttesignalet, med mellomfrekvensen som avstand. For mottakere for frekvenser som ligger lavere enn mellomfrekvensen (for AM-radio langbølgen) kan lokaloscillatoren kun ligge over hovedfrekvensen.
Siden de forskjellige senderne mottas med svært varierende signalstyrke har både rett- og superheterodynmottakeren automatisk kontroll av forsterkningen. Forsterkningen reguleres både i inngangstrinnet (antenneforsterkeren) og i de videre trinnene i mellomfrekvensforsterkeren. Mekanismen forkortes oftest med AGC fra engelsk Automatic Gain Control.
For militære formål er superen noe suspekt siden lokaloscillatoren kan lekke frekvensen sin ut til antennen via blandetrinnet og slik avsløre lyttere.
Reaksjonsmottaker
En meget billig (og tilsvarende ustabil) metode for å oppnå høy forsterkning med smal båndbredde er å sende antennesignalet til et trinn som er på grensen til å oscillere ved senderfrekvensen. Å kople noe av et forsterket signal til foregående forsterkertrinn kalles tilbakekobling. Denne graden av tilbakekopling må innstilles nøye når senderen er funnet. Graden endrer seg noe med innstilt frekvens; reaksjonsmottakere er svært upraktiske og ikke i bruk i dag. Den sender dessuten ut et kraftig signal hvis den skulle oscillere, noe som gjør hele prinsippet ulovlig.
Fender Telecaster
Fender Telecaster er en elektrisk gitar laget av Fender. Det enkle, men effektive designet og den revolusjonerende lyden har vært trendsettende for produksjon av elektriske gitarer og popmusikk. Gitaren ble introdusert som Esquire i 1950. Senere i 1950 skiftet den navn til Broadcaster, men Gretsch produserte i samme periode en serie symbaler som het Broadkaster, hadde rettighetene til navnet og brukte det på en serie symbaler. Gretsch sendte en klage til Fender, og foreslo navnet Telecaster, som ble det endelige navnet. Gitarene som ble produsert i overgangsperioden kom uten navn, disse har i ettertid blitt kalt Nocaster. Siden har Telecaster vært i kontinuerlig produksjon i en eller annen form, noe som gjør den til verdens eldste elektriske gitar som fortsatt lages.
Opprinnelse
Telecasteren ble utviklet av Leo Fender i Fullerton, California på 1940-tallet. Før den kom, hadde flere uavhengige gitarbyggere laget gitarer med solid kropp, men ingen av disse gitarene hadde noen nevneverdig markedskraft. Leo Fenders Telecaster var designet som endelig satte plankegitaren på kartet.
Fylkesvei 82 (andre betydninger)
I Norge finnes fylkesvei 82 i de følgende fylkene:
Ambulansesaken (2007)
Ambulansepersonalet fikk i april 2008 advarsel fra Statens helsetilsyn for uforsvarlig virksomhet og ikke å ha gitt omsorgsfull hjelp. Begge ambulansearbeiderne ble av Spesialenheten for politisaker ilagt forelegg, mens den ene av dem, Erik Schjenken, ble frifunnet i Tingretten. Riksadvokaten frafalt boten til den andre.
Tvedestrand videregående skole
Tvedestrand videregående skole er en offentlig videregående skole som ligger i Tvedestrand kommune, i Agder fylke.
Ambulansesaken (2007)
I desember 2008 ble Erik Schjenken frifunnet for rasisme av Oslo tingrett. Året etter ble han også frifunnet for samme anklage av Statens helsepersonellnemnd. Nemnden opprettholdt advarselen som han tidligere hadde fått om å ha opptrådt uforsvarlig i tjenesten. Schjenken gikk senere til søksmål mot Dagbladet og i mai 2011 ble de dømt til å betale ham én million kroner i oppreisning for injurier, i hovedsak ytringer i leder- og kommentarartikler. Etter ankebehandling i lagmannsretten ble erstatningsbeløpet satt ned til 200 000 kroner. Dagbladet anket lagmannsrettens avgjørelse videre, men anken ble forkastet av Høyesterett i mars 2014.
Tvedestrand videregående skole
Skolen er lokalisert ved Mjåvann like utenfor Tvedestrand sentrum. I tillegg har skolen et gårdsbruk ved Holt kirke, med nærhet til både skogen og landbruket som er en viktig del av undervisningen. Skolen har internat og hybelhus på avdelingen på Holt.
Ambulansesaken (2007)
Forløp
Den 6. august 2007 ved 17-tiden ble Ali Farah slått ned og alvorlig skadet i Sofienbergparken i Oslo av en tidligere voldsdømt 23 år gammel mann fra Ghana. Han hevdet å ha slått Ali Farah i selvforsvar og ble senere dømt til 17 måneders fengsel i Oslo tingrett. Ambulansen som kom til stedet forlot parken uten å ta med den blødende Farah, som da fortsatt stod oppreist og virket å være ved bevissthet. Ambulansepersonellet tolket Farah som et ordensproblem etter at han hadde urinert på en av dem og på ambulansen. I ettertid er det blitt kjent at Ali Farah hadde THC i blodet dagen hendelsen i Sofienbergparken inntraff. Ali Farah forklarte i Tingretten at han hadde røykt cannabis lørdagen før. Mediene er senere blitt kritisert for ikke å ha problematisert Farahs hasjbruk i forbindelse med ambulansepersonellets forklaring. Vitner i saken kunne imidlertid fortelle at Ali Farah ankom parken i edru tilstand, og ikke inntok rusmidler i parken. Han var ute på trilletur med sin samboer, sin 7 uker gamle datter og en venn av familien og hadde nylig ankommet parken for å sette seg ned og ha piknik sammen med følget og andre venner da situasjonen startet. I saken mot 23-åringen som slo ned Farah slo retten fast at hasjbruken ikke kan sies å ha påvirket oppførselen til Farah. Oslo tingrett mente derfor at det ikke var grunn til å vektlegge dette i dommen mot 23-åringen som begikk voldshandlingen.
Tvedestrand videregående skole
Skolen har ca. 130 ansatte og ca. 500 elever. Skolebygget er dimensjonert for 690 elver og 140 ansatte.
Ambulansesaken (2007)
Forløp
Ifølge ambulansepersonellet ble det gjennomført en traumeundersøkelse i henhold til PHTLS og Glasgow Coma Scale-vurdering av pasienten, før de overlot til politiet å følge ham til legevakten. Det var to polititjenestemenn på stedet, som ble igjen etter at ambulansen hadde forlatt parken. Det ble bestilt polititransport for Farah. Før politibilen kom frem var han blitt kjørt til legevakten av en drosje. Polititjenestemennene fulgte etter drosjen til legevakten for å snakke med fornærmede og pårørende.
Tvedestrand videregående skole
Tvedestrand videregående skole har følgende studietilbud skoleåret 2021/22 :
Ambulansesaken (2007)
Forløp
Ved ankomst til legevakten ble Farah gitt såkalt prioritet 2, noe som medfører at pasienten skal få legebehandling i løpet av 20 minutter. Ca. 34 minutter senere ble Farah undersøkt av en lege som besluttet at pasienten trengte øyeblikkelig hjelp og transport med ambulanse. Litt over en time etter at Farah ankom legevakten ble det ringt etter ambulanse for å transportere ham til Ullevål sykehus. AMK var i utgangspunktet skeptiske til å kjøre Farah til Ullevål uten politibeskyttelse da de ikke kunne «gå på akkord med sikkerheten til personalet». Etter at legevakten hadde presisert at det hastet med å få pasienten til CT ble han hentet i ambulanse, 24 minutter etter at legevakten først hadde ringt AMK.
Tvedestrand videregående skole
Historikk
Frem til 2004 var Holt og Tvedestrand to ulike skoler. Holt landbruksskole og Tvedestrand videregående skole. 1. august 2004 ble skolene slått sammen til en administrativ enhet. I 2011 ble Åmli videregående skole også innlemmet i skolen. Skolen skiftet da navn til Tvedestrand og Åmli videregående skole. I 2019 endret skolen igjen navn til Tvedestrand videregående skole. Høsten 2020 slo de tre avdelingene seg sammen til én og flyttet inn i et nytt bygg ved Mjåvann i Tvedestrand.
Ambulansesaken (2007)
Forløp
Farahs samboer, artisten Kohinoor Nordberg, anmeldte i ettertid både ambulansepersonellet og polititjenestemennene for tjenesteforsømmelse, og ambulansepersonellet ble tatt ut av tjeneste dagen etter. Stemningen i dagene etter hendelsen i Sofienbergparken var opphisset og ambulansearbeiderne opplevde å bli truet og sjikanert.
Norwegian Wood 2007
Norwegian Wood ble i 2007 arrangert for 16. gang fra 14. til 17. juni med over 20 000 besøkende.